КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса тариф служба йылысь» Коми Республикаса Юралысьлöн 2009 во июнь 25 лунся 62 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса тариф служба йылысь» Коми Республикаса Юралысьлöн 2009 во июнь 25 лунся 62 №-а Индöдö татшöм вежсьöмъяс:

Коми Республикаса тариф служба йылысь положениелöн 5 пунктын, мый вынсьöдöма Индöдöн (содтöд):

а) 38 подпункт гижны тадзи:

«38) урчитöм ногöн регулируйтö специализируйтöм стоянка вылын кутöм транспорт средство видзан услугаяс вылö тарифъяс;»;

б) 62 подпунктын «координируйтö да видзöдö Коми Республикаса государственнöй учреждениеяс бöрся, кодъяс пырöны Коми Республикаса тариф службалöн веськöдлöм улö,» кывъяс вежны «координируйтö да видзöдö Коми Республикалöн государственнöй учреждениеясса отрасльяс бöрся, кутшöмъяс пырöны Коми Республикаса тариф службалöн веськöдлöм улö,» кывъясöн;

в) содтыны татшöм выль 67 подпункт:

«67) индöм ногöн нуöдö удж видзан юкöнын да удж законодательствоö да удж право нормаяс кутысь мукöд нормативнöй правовöй актö кутчысьöм бöрся ведомствопытшса государственнöй контроль кузя мероприятиеяс государственнöй учреждениеын, кöнi Служба организационно-методическöя веськöдлö, координируйтö да видзöдö сылöн удж бöрся;»;

г) 67 подпункт лыддьыны 68 подпунктöн.

2. Тайö Индöдыс вынсялö сiйöс кырымалан лунсянь.

Коми Республикаса Юралысь В.Торлопов

Сыктывкар

2009 вося сентябр 1 лун

100 №

Исакова 1 235 пас